OpenLLM-France/wikimedia huggingface dataset:
# Mateusz Taciak

Mateusz Taciak (19 de juny de 1984) és un ciclista polonès, professional des del 2009. Des del 2011 corre a l'equip CCC Sprandi Polkowice. En el seu palmarès destaca la victòria a la Szlakiem Grodów Piastowskich de 2014.

## Palmarès

* 2005
** 1r a la Polònia-Ucraïna
* 2007
** Vencedor d'una etapa al Tour d'Alsàcia
* 2008
** 1r al Tour de Gévaudan Llenguadoc-Rosselló
** 1r a la Polymultipliée lyonnaise
* 2009
** 1r al Memorial Andrzej Trochanowski
** Vencedor d'una etapa al Baltyk-Karkonosze Tour
* 2011
** 1r al Memorial Józef Grundmann
** Vencedor d'una etapa a la Volta al Llac Qinghai
* 2012
** 1r a la Dookola Mazowsza
* 2013
** 1r al Baltyk-Karkonosze Tour
* 2014
** 1r a la Szlakiem Grodów Piastowskich
* 2016
** 1r al Baltyk-Karkonosze Tour i vencedor d'una etapa
** 1r al Małopolski Wyścig Górski
* 2018
** 1r a la Szlakiem walk Major Hubal
** Vencedor de 2 etapes a la Bałtyk-Karkonosze Tour

## Referències

* Fitxa de Mateusz Taciak a sitiodeciclismo.net
# Ualabi rupestre de Godman

El ualabi rupestre de Godman (Petrogale godmani) és un marsupial diprotodont i un ualabi rupestre bastant típic. Aquest ualabi rupestre viu en regions de bosc obert de plana, matollars oberts o montanes, sovint a prop de la costa. Es refugia en terrenys rocosos adjacents a les àrees d'alimentació. És un folívor gregari, nocturn i territorial.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 67. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Hilliard (Florida)

Hilliard és una població dels Estats Units a l'estat de Florida. Segons el cens del 2000 tenia 2.702 habitants.

## Demografia

Segons el cens del 2000, Hilliard tenia 2.702 habitants, 966 habitatges, i 705 famílies. La densitat de població era de 190 habitants/km².
Dels 966 habitatges en un 40,7% hi vivien nens de menys de 18 anys, en un 49,8% hi vivien parelles casades, en un 18,5% dones solteres, i en un 27% no eren unitats familiars. En el 24,5% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,17.
Per edats la població es repartia de la següent manera: un 30,4% tenia menys de 18 anys, un 8,8% entre 18 i 24, un 27,9% entre 25 i 44, un 20,4% de 45 a 60 i un 12,5% 65 anys o més.
L'edat mediana era de 33 anys. Per cada 100 dones de 18 o més anys hi havia 82,6 homes.
La renda mediana per habitatge era de 34.531 $ i la renda mediana per família de 37.227 $. Els homes tenien una renda mediana de 34.554 $ mentre que les dones 23.713 $. La renda per capita de la població era de 14.683 $. Entorn de l'11% de les famílies i l'11,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hilliard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Hilliard». American Fact Finder. Oficina del Cens dels Estats Units, 12-01-2010.
# Leitos

Segons la mitologia grega, Leitos o Leit (en grec antic: Λήϊτος) va ser un cabdill tebà fill d'Alèctor.
Figura en la llista dels argonautes. Com a pretendent d'Helena, va anar a la guerra de Troia al capdavant d'un destacament de Tebes. La Ilíada explica que va matar vint enemics, i tombà el troià Fílac. Va caure ferit per Hèctor. Leitos va ser un dels set herois aqueus davant els quals es va presentar Posidó per incitar-los a plantar cara als troians que atacaven les naus gregues. Els altres herois eren Toant, Teucre, Meríones, Antíloc, Penèleos i Deípil. Acabada la guerra, va portar les cendres d'Arcesilau cap a Beòcia i les va enterrar prop de la ciutat de Lebadea.

## Referències

* 1 2 Grimal, Pierre. Diccionari de mitologia grega i romana. Barcelona: Edicions de 1984, 2008, p. 317. ISBN 9788496061972.
* ↑ Segons el Diccionari Grec-Català.
# Edorta Jimenez

Edorta Jiménez Ormaetxea (Mundaka, Biscaia, 8 de novembre del 1953) és un escriptor basc. Escriu la seva obra tant amb el seu nom real com sota el sobrenom d'Omar Nabarro, i des de l'any 1985 publica gairebé anualment un llibre. Ha tractat novel·la i poesia, i també fa d'articulista. Sens dubte, avui dia és un dels escriptors biscaïns més prolífecs. És pare de la també escriptora Irati Jimenez.

## Bibliografia
### Poesia

* Itxastxorien bindikapena 1985, Susa
* Egutegi esperimentala 1986, Susa
* Gizaeuropa 1986, Susa
* Gaua zulatzen duten ahausietan 1987, Susa
* Odoleko eskifaia 1989, Elkar
* XX. mendeko poesia kaierak - Omar Nabarro 2001, Susa
* Haragizko amoreak 2010, Susa

### Novel·la

* Speed gauak 1991, Susa
* Azken fusila 1993, Susa
* Kilkerren hotsak 2003, Susa
* Trilogia Piztien itsasoa:
** Baleen berbaroa 1999, Txalaparta
** Sukar ustelaren urtea 2004, Txalaparta
** Azeria eta lehoia 2007, Txalaparta

### Narrativa

* Atoiuntzia 1990, Susa
* Manhattan 1994, Elkar
* Hemen datzana da 1995, Elkar
* Laudanoa eta sutautsa 1996, Txalaparta
* Urdaibaiko ipuin eta kondairak 1996, Alfaguara-Zubia

### Altres

* Itzala itzuli zenekoa (literatura infantil i juvenil) 1997, Elkar
* Europako mugetan barrena (crònica) 2001, Txalaparta
* Hemingway eta euskaldunak zerbitzu sekretuetan (assaig) 2003, Susa
* George L. Steer, Gernikan izan zen kazetaria (biografia) 2004, Txalaparta
* Robert Capa (biografia) 2005, Elkar
* Koioteren arrastoa (crònia) 2006, Susa
* Stock 13 (eròtic) 2009, Txalaparta

## Enllaços externs

* Literaturaren Zubitegian (basc)
# Pròcer del Regne

Pròcer del Regne és un títol honorífic del Regne d'Espanya, creat amb l'Estamento de Próceres per l'Estatut Reial de 1834:
| « | Art. 6. La dignitat de Pròcer del Regne és hereditària dels Grans d'Espanya. Art. 7. El Rei escull i nomena els altres pròcers del Regne, dignitat dels quals és vitalícia. (...) Art. 10. La dignitat de Pròcer del Regne es perd únicament per incapacitat legal, en virtut de sentència per la qual s'hagi imposat pena infamatòria. | » |
Amb diferents denominacions i funcions, la institució parlamentària que servia com a Cambra alta va continuar existint fins al 1931. La seva supressió durant la Segona República Espanyola, i la seva no continuïtat durant el franquisme, va buidar el títol de tot contingut efectiu en tant que poder polític. El Senat que es va constituir el 1977 incloïa senadors de designació reial, però no vitalicis, ni amb cap mena de títol hereditari associat. La institució posterior, regulada per la Constitució espanyola de 1978, no inclou senadors de designació reial.
El títol de Pròcer del Regne comportava el tractament d'Il·lustríssim Senyor.
La dignitat de Pròcer del Regne està just per sota del de Grandesa d'Espanya en la jerarquia de la noblesa d'Espanya.

## Referències

* ↑ http://www.fundacionfernandobuesa.com/const1834.htm
# L'Amunt

L'Amunt és un poble del municipi de Corbera de Llobregat (el Baix Llobregat), als Països Catalans. Descansa sobre el vessant nord de la muntanya de Can Rigol, al bell mig de la serra d'Ordal. Segons l'Idescat, el 2011 hi vivien 3.422 persones. El caseriu és format bàsicament per cases pairals i alguna torre nova del segle xx.
La primera casa es creu que va ser fundada al segle xvi i va ser seguida per d'altres enganxades entremitgeres els segles XVII, XVIII i xix. Inicialment, la població es dedicà al conreu de la vinya, horta, préssec i gestió forestal. Avui en dia s'ha esdevingut de caràcter residencial.
# Matfrid d'Orleans

Matfrid (Matfred o Matfried) (vers 795-836) fou comte d'Orleans. Exercia aquest càrrec abans del 827 i fou destituït el 828. Se l'esmenta per primer cop el 815 quan estava al palau de Lluís el Pietós que li va encarregar alguna missió. El 827 el va enviar al regne d'Aquitània per assistir a Pipí I d'Aquitània (fill de Lluís) que havia estat enviat amb l'exèrcit per ajudar a Bernat de Septimània a fer front a la revolta d'Aissó que tenia el suport de l'emirat de Còrdova. L'altra comte designat per aquesta missió fou Hug de Tours. Els dos eren partidaris de Lotari I i s'oposaven a l'emperadriu Judit de Baviera, que era valedora de Bernat. Així l'ajut enviat al comte de Barcelona va avançar amb extrema lentitud donant temps a Aissó, Guillemó i els altres partidaris de l'ex comte Berà a devastar el que fou després la Catalunya central i retirar-se amb seguretat i un botí considerable cap a territori musulmà abans de l'arribava de l'exèrcit de socors. El febrer del 828 en la dieta general de l'imperi, Matfrid fou privat dels seus honors però el 830, va recuperar el comtat d'Orleans que havia estat cedit a Odó cosí de Bernat de Septimània; per influència del ministre Vala de Corbie l'assemblea del regne li va retornar les dignitats i honors; però restablert Lluís el Pietós al tron a la tardor del 830, va ser jutjat altre cop a l'assemblea d'Aquisgrà el 831 i condemnat a mort, rebent la gràcia de l'emperador que li va confiscar els béns i el va enviar desterrat a un monestir, si bé al cap de pocs mesos va poder retornar i recuperar els seus béns patrimonials.
Vegeu: Revolució a l'imperi carolingi (830) i contrarevolució a l'imperi carolingi (830)
El 833 va donar suport a Lotari I i el 835 fou condemnat altra vegada però perdonat i enviat desterrat a Itàlia on va morir de pesta com un any després. El comtat d'Orleans, on Odó havia mort combatent a Matfrid el 834, fou entregat a Guillem d'Orleans, fill d'Odó.
S'hauria casat amb Lantsinda. La seva descendència no és clara. Se li atribueixen:

## Referències

Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Rockwood (Tennessee)

Rockwood és una població dels Estats Units a l'estat de Tennessee. Segons el cens del 2000 tenia 5.774 habitants.

## Demografia

Segons el cens del 2000, Rockwood tenia 5.774 habitants, 2.478 habitatges, i 1.558 famílies. La densitat de població era de 282,6 habitants/km².
Per edats la població es repartia de la següent manera: un 21,5% tenia menys de 18 anys, un 7,8% entre 18 i 24, un 25% entre 25 i 44, un 25% de 45 a 60 i un 20,7% 65 anys o més.
L'edat mediana era de 42 anys. Per cada 100 dones de 18 o més anys hi havia 78,1 homes.
Entorn del 17,4% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Rockwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Rockwood». American Fact Finder. Oficina del Cens dels Estats Units, 12-01-2010.
# Hvedekorn

Hvedekorn (danès: Grains of Wheat) és una revista literària en danès publicada a Copenhaguen, Dinamarca, des de 1920. És una de les publicacions daneses que va millorar el periodisme cultural al país.

## Història i perfil

La revista es va establir l'any 1920 sota el nom de Vild Hvede.
Hvedekorn té la seu a Copenhaguen i és una revista literària, especialitzada en poesia. Les poetes daneses Inger Christensen i Marianne Larsen es troben entre les col·laboradores de la revista. Altres col·laboradors coneguts inclouen Tom Kristensen i Tove Ditlevsen.
Poul Borum, crític i poeta, va exercir com a redactor en cap de Hvedekorn. Un altre redactor en cap va ser Torben Brostrøm. El 1996 Andreas Brøgger es va convertir en el seu redactor en cap.

## Referències

* 1 2 Nete Nørgaard Kristensen. «The Changing Logics of Danish Cultural Journalism». A: Nete Nørgaard Kristensen. Cultural Journalism in the Nordic Countries. Gothenburg: Nordicom, 2017, p. 45. ISBN 978-91-87957-58-1.
* 1 2 Jan Sjåvik. Historical Dictionary of Scandinavian Literature and Theater. Lanham, MD; Toronto; Oxford: Scarecrow Press, 2006, p. 228. ISBN 978-0-8108-6501-3.
* ↑ P. M. Mitchell. A History of Danish Literature. Copenhagen: Gyldendal, 1957.
* ↑ «On Off Project». Afsnitp. [Consulta: 28 octubre 2014].
* ↑ «Hvedekorn». One Million Donkeys. Arxivat de l'original el 28 octubre 2014. [Consulta: 28 octubre 2014].
* ↑ «Larsen, Marianne». A: International Who's Who in Poetry 2005. 13th. London; New York: Europa Publications, 2004, p. 908–909. ISBN 978-1-135-35519-7.
* 1 2 «Obituary Inger Christensen». , 19-02-2009 [Consulta: 28 octubre 2014].
* ↑ P. M. Mitchell Scandinavian Studies, 34, 3, 01-08-1962, pàg. 165. JSTOR: 40916395.
* ↑ «On Net Art». Artists' Association MUU, 01-05-2003. Arxivat de l'original el 26 octubre 2005. [Consulta: 28 octubre 2014].
# Leitmotiv

Un leitmotiv [lajdmotif/lejdmotif] (de l'alemany, 'motiu conductor') és una figura artística que, unida a un contingut determinat, es repeteix durant una obra d'art. Té el seu origen en la música, més concretament en l'òpera, però ha estat eixamplat a molts altres camps, tant artístics com socials o econòmics (entre aquests, el màrqueting).
Segons la disciplina (música, pintura, arquitectura o literatura), s'introdueixen i es desenvolupen diferents motius. Així, colors, composicions, símbols, persones, melodies, frases, etc., es poden usar com a leitmotiv. En aquest cas, dins l'obra, s'identifiquen plenament amb el contingut representat i només s'utilitzen en relació amb aquest contingut.

## Origen

El mot prové etimològicament de l'alemany leiten ('guiar') i Motiv ('motiu') i, per tant, significa literalment 'motiu que guia'. S'utilitzà per primera vegada el 1871 en l'índex de les obres de Carl Maria von Weber, elaborat per Friedrich Wilhelm Jähn.

## Música

En música, el leitmotiv és una figura musical popularitzada per Hector Berlioz, que la va anomenar idée fixe i que Richard Wagner va elevar a sistema en les seves òperes. És un motiu musical no gaire llarg (normalment, una melodia curta o ritme) que representa un personatge, cosa, sentiment o circumstància abstracta que es dona cada vegada que se'l vulgui evocar i que, normalment, està dotat d'una gran capacitat de transformació i adequació.

## Literatura

En literatura, el leitmotiv és un recurs que consisteix en una idea que es repeteix diverses vegades durant una novel·la o un altre tipus de narració i a la qual es dona un significat especial. Hi pot haver molts leitmotiv diferents en un mateix escrit.

## Publicitat i màrqueting

En publicitat, actualment s'utilitzen leitmotiv més que mai. Solen ser melodies breus o senzilles imatges, que no s'han de confondre amb la imatge empresarial. Probablement el cas més famós arreu del món és el de la cadena de menjar ràpid McDonald's, que incorpora en els seus anuncis televisius una curta melodia i una veu que diu i'm loving it (m'encanta en anglès). A l'Estat espanyol també s'ha fet famosa una altra frase amb melodia que diu más bueno que el pan (més bo que el pa en castellà) i que promociona una coneguda marca de paté.
Altres leitmotiv són utilitzats en empreses com ara Intel, Herbal Essences o Danone.

## Cinema i altres mitjans audiovisuals

És una eina també extensament usada en bandes sonores de pel·lícules, com les de Tauró. la sèrie de James Bond, d'Indiana Jones, de Star Wars, El pont del riu Kwai, El màgic d'Oz.
També en aquelles sèries de TV (ja siguin actuades o animades) on la música de fons té un paper realment important, aquest recurs es fa servir extensament per afegir ambientació. No és estrany sentir un leitmotiv específic a diferents temes per indicar que pertany a un personatge important o a un grup de personatges.

## Referències

* ↑ Entrada al DIEC.
Viccionari
# Descomposició de Reynolds

En la dinàmica de fluids i la teoria de la turbulència, la descomposició de Reynolds és una tècnica matemàtica utilitzada per separar el valor esperat d'una quantitat de les seves fluctuacions.

## Descomposició

Per exemple, per a una quantitat $u$ la descomposició seria$u(x,y,z,t)={\overline {u(x,y,z)}}+u'(x,y,z,t)$on ${\overline {u}}$ denota el valor d'expectativa de $u$, (sovint anomenat component/temps constant, mitjana espacial o col·lectiva), i $u'$, són les desviacions del valor esperat (o fluctuacions). Les fluctuacions es defineixen com el valor esperat restat de la quantitat $u$ de manera que el seu temps mitjà sigui igual a zero.
El valor esperat, ${\overline {u}}$, es troba sovint a partir d'una mitjana col·lectiva que és una mitjana presa de diversos experiments en condicions idèntiques. El valor esperat també es denota en algun moment $\langle u\rangle$, però també es veu sovint amb la notació de la barra superior.
La simulació numèrica directa o resolució de les equacions de Navier-Stokes completament $(x,y,z,t)$, només és possible en graelles computacionals extremadament fines i petits passos de temps fins i tot quan els nombres de Reynolds són baixos, i esdevé un cost computacional prohibitiu amb nombres de Reynolds alts. A causa de les limitacions computacionals, les simplificacions de les equacions de Navier-Stokes són útils per parametritzar turbulències que són més petites que la graella computacional, permetent dominis computacionals més grans.
La descomposició de Reynolds permet la simplificació de les equacions de Navier-Stokes substituint la suma de la component constant i les pertorbacions al perfil de velocitat i prenent el valor mitjà. L'equació resultant conté un terme no lineal conegut com a tensions de Reynolds que dóna lloc a turbulències.

## Referències

* ↑ Müller, 2006, p. 112.
* ↑ Adrian, 2000, p. 275-290.
* ↑ Kundu, 2015, p. 609.
* ↑ Mukerji, 1997.

## Bibliografia

* Adrian, R. «Analysis and Interpretation of instantaneous turbulent velocity fields» (en anglès). Experiments in Fluids, 29(3), 2000. Bibcode: 2000ExFl...29..275A. DOI: 10.1007/s003489900087.
* Kundu, Pijush. Fluid Mechanics (en anglès). Academic Press, març 2015. ISBN 978-0-124-05935-1.
* Müller, Peter. The Equations of Oceanic Motions (en anglès), 2006.
* Mukerji, Sudip. Turbulence Computations with 3-D Small-Scale Additive Turbulent Decomposition and Data-Fitting Using Chaotic Map Combinations (en anglès). University of Kentucky, 1997. DOI 10.2172/666048. Tesi doctoral.
# Edom (desambiguació)

«Edom» té aquests significats:
* Edom, regió de Judea i antic regne.
* Edom, denominació hebrea emprada en època medieval per designar els territoris situats entre el Pirineu i Sefarad.
# Príxkino

Príxkino (en rus: Прышкино) és un poble de l'óblast de Nóvgorod, a Rússia, segons el cens del 2011 tenia 11 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Guelmim-Oued Noun

La regió de Guelmim-Oued Noun (àrab: جهة كلميم-وادي نون, jihat Galmīm-Wādī Nūn; amazic: ⴳⵍⵎⵉⵎ-ⵡⴰⴷ ⵏⵓⵏ) és una de les dotze noves regions en que s'ha organitzat el Marroc després de la reforma administrativa de 2015. La seva capital és Guelmim. Aplega tres de les cinc províncies de l'antiga regió de Guelmim-Es Semara: Guelmim, Assa-Zag, Tan-Tan, a les que es va unir la de Sidi Ifni, de l'antiga regió de Souss-Massa-Draâ, mentre que la província d'Es-Semara fou transferida a la nova regió de Laâyoune-Sakia El Hamra i la de Tata a la nova regió de Drâa-Tafilalet.
La regió és la més septentrional de les províncies del Sud, però només una petita part de la província d'Assa-Zag es troba en el territori reclamat per la República Àrab Sahrauí Democràtica.
Limita al nord amb la regió de Souss-Massa, al sud amb la de Laâyoune-Sakia El Hamra, a l'est amb la del Drâa-Tafilalet i l'Algèria, i a l'oest amb l'oceà Atlàntic.

## Subdivisió administrativa

La regió comprèn quatre províncies :
* la província d'Assa-Zag,
* la província de Guelmim,
* la província de Sidi Ifni,
* i la província de Tan-Tan.

## Referències

* ↑ «Décret n°2.15.40 du 20 Février 2015, fixant le nombre des régions, leurs dénominations, leurs chefs-lieux ainsi que les préfectures et provinces qui les composent, publié au Bulletin Officiel n° 6340 du 05 Mars 2015». Arxivat de l'original el 2015-05-18. [Consulta: 15 juliol 2021]. que entrarà en vigor en la mateixa data que el decret preveu a l'article 77 de la Llei orgànica Nº 59-11 sobre l'elecció dels membres del consell de les col·lectivitats locals.
# Mateusz Nowak

Mateusz Nowak (Ostrów Wielkopolski, Voivodat de Gran Polònia, 15 de juliol de 1992) és un ciclista polonès, professional des del 2013.

## Palmarès

* 2010
** Campió de Polònia júnior en contrarellotge
* 2012
** Vencedor de 3 etapes a la Polònia-Ucraïna
* 2015
** 1r al Memorial Andrzej Trochanowski

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Unitat Popular Veneçolana

El nom Unió Popular Veneçolana (UPV) (Unidad Popular Venezolana en castellà) per a un partit polític en Veneçuela s'ha usat en diferents moment al llarg de la seua història, la primera referència apareix en 1944 "apareix a Caracas, Unió Municipal, partit que va agrupar als comunistes, qui legalment no podien presentar-se com a tals; en el Zulia es va formar la Lliga d'Unificació Zuliana i en 11 estats del país, les dites Unions Populars, totes de tendència comunista; al juliol de 1944 totes aquestes Unions es van fusionar en un partit a escala nacional que va ser Unió Popular Veneçolana" com indica en http://www.fpolar.org.ve/nosotros/educacional/instituc/medijgob.html Arxivat 2009-02-08 a Wayback Machine. la Fundació Empreses Polar.
Más recentment duu aquest nom un partit polític veneçolà de tendència radical, que pren rellevància producte de les diferències d'alguns dels partidaris del president veneçolà Hugo Chávez pel que fa al principal partit del seu govern el Moviment Cinquena República (MCR), encara que açò no ha impedit que els seus militants encapçalats per la dirigent popular Lina Ron, donen suport decididament al mandatari veneçolà, i fins i tot que aquest partit tinga bones relacions amb tots els partits de la coalició chavista, inclòs el mateix MVR, que va ser dissolt per a crear el Partit Socialista Unit de Veneçuela (PSUV), açò a conseqüència de tenir les mateixos propòsits polítics a pesar de les diferències internes, el major èxit d'aquest partit ha estat obtenir representació parlamentària en l'Assemblea Nacional a partir de les eleccions de novembre de 2005. En les Eleccions Presidencials de desembre de 2006 va obtenir 78.064 vots per al seu Candidat Hugo Chávez.En el 2007 la UPV va ser desarticulada per a formar part del Psuv, partit de govern. A causa de les divergències internes amb el Psuv, van decidir novament inscriure's en l'organismes electoral veneçolà i participar com a partit amb personalitat i militància pròpia.
# Hvar

«Hvar» té aquests significats:
* Hvar (ciutat), municipi de Croàcia.
* Hvar (illa), illa a la costa croata.
* HVAR , acrònim de High Velocity Aircraft Rocket, míssil de la II Guerra Mundial.